
Հոդված 1․ 2016 թվականի մայիսի 25-ի «Հայաստանի Հանրապետության ընտրական օրենսգիրք» սահմանադրական օրենքի (այսուհետ՝ Օրենսգիրք) 8․1-ին հոդվածի 1-ին մասում «տեղեկատվության» բառից հետո լրացնել «և ընտրողների ցուցակների» բառերը։
Հոդված 2․ Ուժը կորցրած ճանաչել Օրենսգրքի 9-րդ հոդվածի 4-րդ մասի 3-րդ նախադասությունը։
Հոդված 3․ Օրենսգրքի 13-րդ հոդվածի 2-րդ մասը շարադրել հետևյալ խմբագրությամբ․ «Ընտրողների նախնական ցուցակը՝ ըստ ընտրական տեղամասերի, քվեարկության օրվանից 40 օր առաջ, արտահերթ ընտրությունների դեպքում՝ 20 օր առաջ, իսկ ընտրողների վերջնական ցուցակը՝ ըստ ընտրական տեղամասերի, քվեարկության օրվանից  (ներառյալ արտահերթ ընտրությունների դեպքում) 7 օր առաջ տեղադրվում է համացանցում՝ Կենտրոնական ընտրական հանձնաժողովի և Ներքին գործերի նախարարության համացանցային կայքերում՝ ներբեռնելու հնարավորությամբ։ Ընտրողների վերջնական ցուցակը՝ որոնման հնարավորությամբ, պետք է պարունակի տեղեկատվություն ընտրողի անվան, ազգանվան, հայրանվան (հայրանունը՝ համապատասխան անձը հաստատող փաստաթղթերում առկայության դեպքում), ծննդյան օրվա, ամսի, տարեթվի, հաշվառման հասցեի, քվեարկության օրվա և ժամանակի, ընտրողի ընտրական տեղամասի համարի և տեղամասային կենտրոնի հասցեի մասին։»։ 
Հոդված 4․ Ուժը կորցրած ճանաչել Օրենսգրքի 18-րդ հոդվածի 4-րդ մասը։
[bookmark: _GoBack]Հոդված 5․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։
